**Jázmin Integrált Szociális Intézmény Hajdú-Bihar Vármegye**

🖂 4029 Debrecen, Monti ezredes utca 7. 🕿 +36 30 352-1449

E-mail: info@hszszk.hu, intezmenyvezeto@hszszk.hu

**Általános tájékoztató**

A Kamilla Otthon Balmazújváros telephelyen egy szakellátási forma működik, a fogyatékos személyek rehabilitációs intézménye.

**Kamilla Otthon Balmazújváros.**

**Fogyatékos Személyek Rehabilitációs Intézménye** / 40 fős- egy szintes épület/

A szociális igazgatásról és szociális ellátásokról szóló 1993. évi III. törvény, valamint a végrehajtásukra kiadott jogszabályok meghatározzák azokat a szakmai feladatokat, személyi és tárgyi feltételeket, amelyek figyelembevételével az intézménynek működnie kell. Mindezekre tekintettel a Szociális és Gyermekvédelmi Főigazgatóság által fenntartott **Fogyatékos Személyek Rehabilitációs Intézménye** biztosítja a szakosított ellátást igénylők számára a szükséges ápolást, gondozást, foglalkoztatást, fejlesztést.

|  |  |
| --- | --- |
| **Az intézmény székhelye:** | **Jázmin Integrált Szociális Intézmény Hajdú-Bihar Vármegye** |
| Székhely címe: | 4029 Debrecen, Monti ezredes u. 7. sz. |
| **Telephely:** | **Búzavirág Otthon Balmazújváros** |
| Telephely címe: | 4060 Balmazújváros, Nagyhát tanya 28. (hrsz. 0260/39) |
| Intézmény ágazati azonosítója: | S0020306 |
| **Felügyeleti szerve:** | **Hajdú-Bihar Vármegyei Kormányhivatal****Szociális és Gyámhivatala**4025 Debrecen, Erzsébet u. 25. |
| **Fenntartó:** | **Szociális és Gyermekvédelmi Főigazgatóság Hajdú- Bihar Vármegyei Kirendeltsége** 4024 Debrecen, Piac u. 54. |
| Szt. szerinti besorolása: | Rehabilitációs intézmény |
| Típusa: | Fogyatékos Személyek Rehabilitációs Intézménye |
| Intézmény működési területe: | Az ország teljes területe |
| Férőhelyek száma: | 40 fő |

A Fogyatékos Személyek Rehabilitációs Intézményében enyhén, illetve középsúlyos értelmi fogyatékkal élő személyek állandó és folyamatos ápolása, gondozása, és fejlesztése történik.

A rehabilitációs program célja az itt élő ellátottak társadalmi integrációjának előkészítése, elősegítése.

A rehabilitációs ellátás keretében biztosítjuk az ellátást igénybe vevők bentlakásos ellátását, napi gondozását, szükség esetén ápolását.

Mentálhigiénés ellátás keretében gondoskodunk az egyéni képességek fejlesztéséről, a pszichés gondozásról, az egyén autonómiájának érvényesüléséről.

A felelős ápolói és mentálhigiénés rendszer az alapja, az otthonban bevezetett családmodellnek, amely nagyobb odafigyelést, családias kapcsolatokat feltételez ellátott és gondozó között, s amely hatékonyan segíti az ellátottak gondozást, fejlesztését.

A képességek, készségek fejlesztésének hatékonyságát terápiás programok segítik.

Biztosítjuk ellátottjaink részére a szocioterápiás, illetve szociális foglalkoztatás programokba való részvétel lehetőségét, elősegítve ezzel az integrációs törekvéseket, a szabadidő hasznos, és aktív eltöltését.